《淮阴道中咏芦花和韵 其一》
清代·查有新

会忆西溪秋雪铺，冷风苇岸怅羁孤。遥看旅雁过仍宿，近讶閒羁堕忽无。

鹢首和云飞作絮，龙眠带月写成图。高歌独立苍茫裹，一片光延万顷湖。

作者简介：有新，字铭三，号春园，海宁人。贡生。就职州判有《春园吟稿》。诗话：海宁查氏，自初白查浦后代，有诗人春园，渊源家学不失矩矱。集中《和陶饮酒二十首》，自寓生平，尤见冲澹之趣。